Χρονολόγιο της ΕΡΤ

Αυτό είναι ένα χρονολόγιο της ιστορίας της Ελληνικής Ραδιοφωνίας Τηλεόρασης.

## Δεκαετία του 1960
***1965**
**21 Σεπτεμβρίου: Πρώτες δοκιμαστικές εκπομπές τηλεοπτικών σημάτων από το ΕΙΡ.
***1966**
**23 Φεβρουαρίου: Επίσημη έναρξη του πειραματικού τηλεοπτικού σταθμού του ΕΙΡ και της ελληνικής τηλεόρασης. Η Ελένη Κυπραίου γίνεται η πρώτη παρουσιάστρια. Ένας πομπός «έξι φορές ισχυρότερος από τον αρχικώς κατασκευασθέντα», όπως αναφέρει πρωινό φύλλο της ημέρας, θα εκπέμψει την πρώτη αυτή εκπομπή του ΕΙΡ από το Μέγαρο του ΟΤΕ διάρκειας 2 ωρών.
**11 Απριλίου: Ξεκινούν τα δελτία ειδήσεων στον τηλεοπτικό σταθμό του ΕΙΡ.
***1968**
**Μέσα στο έτος ξεκινά η εκπομπή πλήρους προγράμματος, το οποίο, πλέον, διαρκεί 6-8 ώρες τη μέρα, ξεκινώντας το μεσημέρι και συνεχίζοντας, μετά από ένα απογευματινό διάλειμμα, το βράδυ.
***1969**
**20 Ιουλίου: Μετάδοση της ιστορικής προσελήνωσης του Απόλλων 11, μέσω της Ευρωπαϊκής Ραδιοτηλεοπτικής Ένωσης (EBU).
**16-21 Σεπτεμβρίου: Η EBU πραγματοποίησε την πρώτη ζωντανή μετάδοση από την Ελλάδα, μεταδίδοντας τους αγώνες του 9ου Ευρωπαϊκού Πρωταθλήματος Στίβου. Για την κάλυψη τους αποκτήθηκαν από τον ΣΕΓΑΣ αυτοκίνητα εξωτερικών μεταδόσεων καθώς και δύο συσκευές καταγραφής βίντεο της αμερικανικής *Ampex*, 2 ιντσών, τα οποία παραδόθηκαν μετά τους αγώνες στο ΕΙΡ.
**26 Οκτωβρίου: Πραγματοποιήθηκε η πρώτη επίσημη εξωτερική μετάδοση από το ΕΙΡ, της δοξολογίας για την απελευθέρωση της Θεσσαλονίκης από τον Ιερό Ναό του Αγίου Δημητρίου.

## Δεκαετία του 1970
***1970**
**10 Δεκεμβρίου: Το ΕΙΡ μετονομάζεται σε ΕΙΡΤ.
***1974**
**Ιανουάριος: Εγκαινιάζεται το Ραδιομέγαρο Αγίας Παρασκευής, όπου μετεγκαταστάθηκε σταδιακά ο ραδιοτηλεοπτικός εξοπλισμός του ΕΙΡΤ από τα παλιά κτίρια του Ζαππείου και του ΟΤΕ.
***1975**
**3 Δεκεμβρίου: Με το νόμο 230 ιδρύεται η *Ελληνική Ραδιοφωνία Τηλεόραση Ανώνυμος Εταιρεία* (ΕΡΤ Α.Ε.) ως διάδοχος του ΕΙΡΤ και η οποία προμηθεύεται τα πρώτα φορητά βίντεο U-matic κατασκευής της Sony.
***1979**
**9 Ιανουαρίου: Η ΕΡΤ περνάει σταδιακά από την ασπρόμαυρη στην έγχρωμη μετάδοση με το γαλλικό σύστημα SECAM και την αγορά έγχρωμων βίντεο 1 και 2 ιντσών.
**28 Μαΐου: Μεταδίδεται απευθείας από το Ζάππειο, η τελετή ένταξης της Ελλάδας στην ΕΟΚ.

## Δεκαετία του 1980
***1981**
**1 Ιανουαρίου: Πρώτο επίσημο έγχρωμο δελτίο ειδήσεων από την ΕΡΤ, με παρουσιαστή τον Αλέξανδρο Αντωνόπουλο.
**24 Φεβρουαρίου: Η σειρά της ΕΡΤ "Το Φως του Αυγερινού", που βρισκόταν τότε στο δωδέκατο επεισόδιο της, διεκόπη από τους Σεισμούς στις Αλκυονίδες. Στα χωριά της Κορίνθου, οι κάτοικοι που ήταν μαζεμένοι στα καφενεία για την παρακολούθηση της σειράς, σώθηκαν από βέβαιο θάνατο, καθώς οι οικίες πολλών είτε καταστράφηκαν ολοσχερώς είτε κρίθηκαν ακατάλληλες.
***1982**
**6 Σεπτεμβρίου: Ξεκινάει η απευθείας μετάδοση από το Ολυμπιακό Στάδιο της Καλογρέζας σε όλη την Ελλάδα και μέσω EBU σε Ευρώπη και Αμερική με το έγχρωμο σύστημα SECAM των αγώνων του 13ου Ευρωπαϊκού Πρωταθλήματος Στίβου. Η μετάδοση διακόπτεται με την ολοκλήρωση τους τρεις μέρες μετά (9 Σεπτεμβρίου).
**1 Οκτωβρίου: Με το νόμο 1288 η ΥΕΝΕΔ αποστρατικοποιείται, υπάγεται στο Υπουργείο Προεδρίας Κυβερνήσεως και μετονομάζεται σε ΕΡΤ2 ενώ αντίστοιχα η ΕΡΤ μετονομάζεται σε ΕΡΤ1.
***1984**
**Μέσα στο έτος η ΕΡΤ2 επαναλανσάρεται με νέο λογότυπο και σήματα.
***1987**
**11 Αυγούστου: Με το νόμο 1730 η ΕΡΤ Α.Ε. αναδιαρθρώνεται. Η ΕΡΤ1 και η ΕΡΤ2 συγχωνεύονται σε έναν ενιαίο φορέα με την ήδη υπάρχουσα ονομασία, κατέχοντας πέντε ραδιοφωνικούς σταθμούς (ΕΡΑ 1, ΕΡΑ 2, ΕΡΑ 3, ΕΡΑ 4, ΕΡΑ 5) και δύο τηλεοπτικά κανάλια, την ΕΤ1 και την ET2.
**1 Σεπτεμβρίου: Ξεκινάει να εκπέμπει η ΕΤ3, το τρίτο κανάλι της ΕΡΤ από τη Θεσσαλονίκη, αρχικά με δοκιμαστικό πρόγραμμα 90 λεπτών κάθε Τετάρτη.
**30 Νοεμβρίου: Ιδρύεται η Γενική Διεύθυνση ΕΡΤ Βορείου Ελλάδος με έδρα τη Θεσσαλονίκη, η οποία αναλαμβάνει τη λειτουργία της ΕΤ3.
***1988**
**Αύγουστος: Η Γενική Διεύθυνση της ΕΡΤ Βορείου Ελλάδος, αποκτά δικό της οργανόγραμμα.
**Οκτώβριος: Εγκαθίσταται κεραίες για εκπομπή καναλιών στα UHF που πλεονεκτούσαν λόγω μικρότερου μεγέθους από τις κεραίες VHF από τις οποίες εξέπεμπαν τα κανάλια μέχρι τη χρονιά εκείνη ενώ στις 24 Οκτωβρίου, ξεκινά ανεπίσημα στην Αθήνα, η αναμετάδοση των πρώτων έξι δορυφορικών δικτύων.
**14 Δεκεμβρίου: Η ΕΤ3 αρχίζει το τρίωρο δοκιμαστικό πρόγραμμά της.
***1989**
**Ιανουάριος: Η ΕΤ3 αρχίζει τις δικές της καθημερινές εκπομπές.
**25 Φεβρουαρίου: Η ΕΤ3 αρχίζει την κανονική εκπομπή πεντάωρου προγράμματος.
**6 Οκτωβρίου: Με την ίδρυση του ΕΣΡ (νόμος 1866) η τηλεοπτική αγορά απελευθερώνεται με την κατάργηση του κρατικού μονοπωλίου και την ίδρυση ιδιωτικών σταθμών.

## Δεκαετία του 1990
***1990**
**Δημιουργείται ο δορυφορικός δίαυλος προγραμμάτων μεταξύ ΕΡΤ και ΡΙΚ με την έναρξη του *[[ΡΙΚ Sat|Cyprus Sat]]* μετά την διακρατική συμφωνία Ελλάδας και Κύπρου, ενώ ξεκινάει το δορυφορικό πρόγραμμα της ΕΡΤ σε Ευρώπη και Μέση Ανατολή.
**Αλλαγή της έγχρωμης μετάδοσης για τα τρία τηλεοπτικά κανάλια της ΕΡΤ, με το χρωματικό σύστημα PAL, ενώ η ΕΤ3 εκπέμπει με πρόγραμμα 42.5 ωρών ανά εβδομάδα και η ET2 επαναλανσάρεται με νέο λογότυπο και σήματα.
**Η ΕΡΤ προμηθεύεται τα πρώτα επαγγελματικά βίντεο BetacamSP κατασκευής Sony.
***1992**
**Φεβρουάριος: Η ΕΡΤ μεταδίδει για πρώτη φορά τους Χειμερινούς Ολυμπιακούς Αγώνες.
**31 Ιουλίου: Με το νόμο 2075 ιδρύεται η *[[Εθνική Επιτροπή Τηλεπικοινωνιών και Ταχυδρομείων|Εθνική Επιτροπή Τηλεπικοινωνιών]]* (ΕΕΤ) η οποία αναλαμβάνει την εποπτεία για τις τηλεπικοινωνιακές αγορές.
***1994**
**20 Ιουνίου: Βάσει του νόμου 2173 της προηγούμενης χρονιάς η Γενική Διεύθυνση της ΕΡΤ Βορείου Ελλάδος καταργείται και αντικαθίσταται από την Γενική Διεύθυνση ΕΡΤ3.
***1996**
**Μέσα στο έτος η ΕΡΤ εγκαινιάζει την δορυφορική υπηρεσία ERT Sat η οποία ξεκινά τη μετάδοση των προγραμμάτων των 3 κρατικών καναλιών στην Ευρώπη και την Αφρική μέσω δορυφόρου.
**13 Σεπτεμβρίου: Μεταδίδεται απευθείας από τα στούντιο της ΕΡΤ η πρώτη για την ελληνική τηλεόραση δημόσια συζήτηση (debate) μεταξύ των αρχηγών των δύο μεγάλων κομμάτων Κώστα Σημίτη και Μιλτιάδη Έβερτ, στο πλαίσιο των βουλευτικών εκλογών. Συντονιστής ήταν ο δημοσιογράφος Πέτρος Ευθυμίου και σχολιαστές οι Θεόδωρος Ρουσόπουλος, Παύλος Τσίμας και Γιάννης Παπουτσάνης.
***1997**
**20 Οκτωβρίου: Ξεκινάει η αναμόρφωση των δημόσιων καναλιών. Η ΕΤ2 μετονομάζεται σε ΝΕΤ δίνοντας περισσότερη έμφαση στην ενημέρωση, η ΕΤ1 επαναλανσάρεται με νέο λογότυπο και σήματα, ενώ η ERT Sat επεκτείνεται στην Αμερική, τον Καναδά και την Αυστραλία.
**3 Νοεμβρίου: Κάνει πρεμιέρα η σειρά *Η αγάπη άργησε μια μέρα*, βασισμένη στο ομώνυμο έργο της Λιλής Ζωγράφου.

## Δεκαετία του 2000
***2002**
**Μέσα στη χρονιά η ΝΕΤ και η ΕΤ3 επαναλανσάρονται με νέα λογότυπα και σήματα.
***2003**
**Οκτώβριος: Η ΕΤ1 και η ΝΕΤ αλλάζουν τηλεοπτικά σήματα.
***2004**
**Μέσα στο έτος, η ΕΡΤ συνάπτει συμφωνία με την Buena Vista International Television για την προβολή σειρών και ταινιών των Disney και Touchstone, μέσω των τριών κυρίων καναλιών της.
**13 Αυγούστου: Η ΕΡΤ γίνεται ο μεγάλος χορηγός των Θερινών Ολυμπιακών Αγώνων της Αθήνας μεταδίδοντας ζωντανά την διοργάνωση για δύο εβδομάδες και δύο ημέρες, με χίλιες συνολικά ώρες προγράμματος και ανανεωμένο τεχνολογικό εξοπλισμό.
**Σεπτέμβριος: Ξεκινάνε να εκπέμπουν δορυφορικά μέσω της Αμερικάνικης *Dish Network* η Φωνή της Ελλάδας και η ΕΡΑ Σπορ στις θέσεις 722 και 723 αντίστοιχα.
***2006**
**16 Ιανουαρίου: Η ΕΡΤ πραγματοποιεί τη μετάδοση σήματος της επίγειας ψηφιακής τηλεόρασης.
**20 Μαρτίου: η ΕΡΤ εγκαινιάζει το πρίσμα+ απευθυνόμενο στα άτομα με ειδικές ανάγκες.
**2 Απριλίου: Η ERT Sat μετονομάζεται σε ERT World η οποία δίνει στόχο να αναδείξει και να προβάλλει τον Απόδημο Ελληνισμό μοιράζοντας το δίκτυο σε τρεις ζώνες με την ίδια ονομασία σε Ευρώπη και Αφρική, σε Βόρεια Αμερική και τέλος σε Ασία και Αυστραλία, με την καθεμιά να έχει το δικό της πρόγραμμα.
**25 Απριλίου: Η ΕΡΤ εγκαινιάζει το σινέ+ με έμφαση στον κινηματογράφο.
**18-20 Μαΐου: Η ΕΡΤ φιλοξενεί τον 51ο Διαγωνισμό Τραγουδιού Eurovision ο οποίος διεξάγεται στο Telekom Center Athens ενώ εννέα μέρες μετά (29 Μαΐου) εγκαινιάζει το σπορ+ με έμφαση στον αθλητισμό.
***2008**
**7 Ιουνίου: Η ΕΡΤ αλλάζει την εμφάνιση της με νέο εταιρικό λογότυπο καθώς και των τηλεοπτικών υπηρεσιών της, υπό την αιγίδα της Red Bee Media.

## Δεκαετία του 2010
***2011**
**27 Απριλίου: Πραγματοποιείται η πρώτη μετάδοση ελεύθερου σήματος υψηλής ευκρίνειας από το πιλοτικό πρόγραμμα της ΕΡΤ HD μέσω της επίγειας ψηφιακής τηλεόρασης με την ζωντανή μετάδοση του ποδοσφαιρικού αγώνα για τα ημιτελικά του ΟΥΕΦΑ Τσάμπιονς Λιγκ (Ρεάλ Μαδρίτης-ΦΚ Μπαρτσελόνα).
**Μέσα στη χρονιά, τα δύο από τα τρία κανάλια της ΕΡΤ Ψηφιακή (σινέ+ και σπορ+) συγχωνεύονται σε ένα κανάλι το οποίο μετατρέπεται σε **σινέ/σπορ+**.
***2012**
**19 Μαρτίου: Η ΕΡΤ Ψηφιακή μαζί με τα 2 κανάλια που διαθέτει (σινέ/σπορ+ και πρίσμα+) σταματούν οριστικά τη λειτουργία τους.
**Νοέμβριος: Στις αρχές του μηνός, λήγει η συμφωνία της ΕΡΤ με την Buena Vista International Television για την προβολή σειρών και ταινιών της Disney και της ενσωματωμένης στην πρώτη, Touchstone Pictures, λόγω εξοικονόμησης χρημάτων στο πλαίσιο των γενικότερων περικοπών στην δημόσια ραδιοτηλεόραση.
**Δεκέμβριος: Προκηρύσσονται συνεχώς απεργίες λόγω μισθολογίων.
***2013**
**11 Ιουνίου: Η συγκυβέρνηση ΝΔ-ΠΑΣΟΚ-ΔΗΜΑΡ αποφάσισε αιφνιδιαστικά το κλείσιμο της ΕΡΤ. Έκτοτε, νομοθετικά τέθηκε σε ειδική εκκαθάριση η οποία έως σήμερα παραμένει ανολοκλήρωτη. Οι εργαζόμενοι της ΕΡΤ συνεχίζουν τη λειτουργία των ραδιοτηλεοπτικών προγραμμάτων, μέσω της ΕΡΤ Open ενώ το επίθετο *Ελληνική* αντικαθίσταται με το *Ελεύθερη*.
**10 Ιουλίου: Ξεκινά εκπομπές η ΔΤ, ως υποκατάστατο της ΕΡΤ.
**26 Ιουλίου: Με το νόμο 4173 ιδρύεται η ΝΕΡΙΤ που είναι το υποκατάστατο της ΔΤ, που αποκατέστησε την καταργηθείσα ΕΡΤ Α.Ε.
**7 Νοεμβρίου: Με αστυνομική επιχείρηση εκκενώνεται το Ραδιομέγαρο, από τους απολυμένους εργαζομένους. Μετά την εκκένωση, μεταδόθηκε το πρώτο ιστορικό και υπαίθριο ειδησεογραφικό δελτίο, του οποίου τα πρώτα λόγια ήταν "*Είναι το βραδινό δελτίο ειδήσεων των εννέα της ΕΡΤ, που σήμερα τραυματίστηκε...*"
***2014**
**13 Απριλίου: Αντικαταστάθηκε η επιγραφή "Ελληνική Ραδιοφωνία Τηλεόραση" με μια απλή φωτεινή ταμπέλα της ΝΕΡΙΤ. Ταυτόχρονα, έσβησαν τα ηλεκτρονικά ρολόγια που βρίσκονται έξω από το Ραδιομέγαρο Αγίας Παρασκευής.
**4 Μαΐου: Ξεκινά η λειτουργία της ΝΕΡΙΤ, του φορέα που συστάθηκε, μετά το κλείσιμο της ΕΡΤ.
***2015**
**29 Απριλίου: Με το νόμο 4324 η νεοσυσταθείσα **ΝΕΡΙΤ Α.Ε.** μετατρέπεται στη νέα **ΕΡΤ Α.Ε.**
**7 Ιουνίου: Ξηλώνονται τα γράμματα "Ν" και "Ι" και παραμένουν της "ΕΡΤ" στην οροφή του Ραδιομεγάρου, της οποίας το λογότυπο επανέρχεται στο ψηφιακό ρολόι, ενώ δημοσιεύονται τα νέα λογότυπα των υπηρεσιών της.
**11 Ιουνίου: Πραγματοποιήθηκε η επαναλειτουργία της ΕΡΤ με την επανεμφάνιση στους τηλεοπτικούς δέκτες των καναλιών ΕΤ1, ΝΕΤ, που επανήλθαν στις ονομασίες που διατηρούσαν την περίοδο 1982-1987 σε ΕΡΤ1 και ΕΡΤ2 και ΕΡΤ HD, καθώς και την επανεκπομπή των ραδιοφωνικών σταθμών Πρώτο, Δεύτερο, Τρίτο Πρόγραμμα, ΕΡΑ Σπορ, Φωνή της Ελλάδας, Kosmos 93.6, του Ραδιοφωνικού Σταθμού Μακεδονίας της ΕΡΤ3 και των 19 περιφερειακών σταθμών της.
**29 Ιουνίου: Η ΕΤ3 επαναλειτουργεί και μετονομάζεται σε ΕΡΤ3.
**31 Αυγούστου: Καταργείται ο ενιαίος Ραδιοφωνικός Σταθμός Μακεδονίας της ΕΡΤ3 επαναφέροντας τους 102 FM και 95.8 FM στο σχήμα της ΕΡΤ3.
**27 Νοεμβρίου: Ανακοινώνεται η δωρεάν παραχώρηση δικαιωμάτων δύο παιδικών τηλεοπτικών σειρών από την γαλλική εταιρεία Millimages, λόγω περιορισμένου προϋπολογισμού της νέας ΕΡΤ.
**22 Δεκεμβρίου: Πραγματοποίησε την πρώτη συνέλευση της ολομέλειας του το πρώτο από τα Συμβούλια Κοινωνικού Ελέγχου στην περιφέρεια Αττικής.
***2016**
**3 Μαΐου: Πραγματοποιήθηκε η επαναλειτουργία της ERT World με μετάδοση αρχικά στην Ευρώπη. ενώ μετά από δύο εβδομάδες. 
**17 Μαΐου: Πραγματοποίησε την πρώτη συνέλευση της ολομέλειας του το δεύτερο από τα Συμβούλια Κοινωνικού Ελέγχου στην περιφέρεια Κεντρικής Μακεδονίας.
**27 Ιουνίου: Ξεκίνησε ο ετήσιος θεσμός του SummERTime το οποίο είναι ένα φεστιβάλ που πραγματοποιείται στο Ραδιομέγαρο.
***2017**
**30 Ιανουαρίου: Ξεκίνησε η λειτουργία της *EΡT Play 1* ενός διαδικτυακού καναλιού της ΕΡΤ. Λίγες μέρες αργότερα ξεκίνησε και η *EΡT Play 2*.
**4 Νοεμβρίου: Επανατοποθετήθηκε η επιγραφή "ΕΛΛΗΝΙΚΗ ΡΑΔΙΟΦΩΝΙΑ ΤΗΛΕΟΡΑΣΗ" στο Ραδιομέγαρο.
**4 Δεκεμβρίου: Ξεκίνησε η λειτουργία της *ΕΡΤ Hybrid*.
**29 Δεκεμβρίου: Επανακυκλοφόρησε μετά από τεσσεράμισι χρόνια το ιστορικό περιοδικό Ραδιοτηλεόραση.
***2018**
**5 Ιανουαρίου: Ξεκινά η δοκιμαστική ψηφιακή εκπομπή (DAB) των κρατικών ραδιοφώνων, στην Αττική, στη συχνότητα 12C (227.360 MHz) ενώ ξεκίνησε να εκπέμπει η ΕΡΑ 7 που μεταδίδει πρόγραμμα από το κανάλι της Βουλής.
**5 Μαρτίου: Επαναλειτούργησε το στούντιο του φορέα στη "Μουρούζη" ενώ δημιουργήθηκαν το "Κέντρο Ανάδειξης Ιστορίας της ΕΡΤ" και το "Διαδραστικό Κέντρο Ραδιοτηλεοπτικού Πολιτισμού".
**12 Ιουνίου: Εγκαινίασε τις υπηρεσίες εικονικής πραγματικότητας και 360 μοιρών.
**7 Αυγούστου: Αποκτά το δικαίωμα μετάδοσης αγώνων επτά ΠΑΕ.
***2019**
**19 Ιανουαρίου: Πραγματοποιήθηκε η έναρξη λειτουργίας των υβριδικών *EΡT Play 3* και *EΡT Play 4*.
**31 Ιανουαρίου: Έκανε πρεμιέρα η νέα σειρά της ΕΡΤ1 ''Η ζωή εν τάφω'' κάτι που σηματοδότησε την επιστροφή της ΕΡΤ στην παραγωγή σειρών.
**1 Φεβρουαρίου: Ενεργοποιείται το ψηφιακό δίκτυο "ΕΡΤnet" και η ΕΡΤ ανεξαρτητοποιείται πλήρως από την DIGEA.
**9 Φεβρουαρίου: Έκανε πρεμιέρα το νέο της κανάλι, ΕΡΤ Sports HD αντικαθιστώντας την ΕΡΤ HD.
**27 Νοεμβρίου: Πραγματοποιήθηκε η έναρξη λειτουργίας της *EΡT Play 5*.

## Δεκαετία του 2020
***2020**
**22 Απριλίου: Η *ΕΡΤ Hybrid* μετετράπη σε *[[Ελληνική Ραδιοφωνία Τηλεόραση#Τηλεόραση|ERTFLIX]]* διανέμοντας δωρεάν ταινίες και ντοκιμαντέρ.
**28 Σεπτεμβρίου: Η ΕΡΤ άλλαξε το λογότυπο της καθώς και των τεσσάρων κύριων καναλιών της. Στα μέσα κοινωνικής δικτύωσης και μαζικής ενημέρωσης, χαρακτηρίστηκαν ως αντιγραφή των λογότυπων των αντίστοιχων σταθμών του Ιταλικού δημόσιου ραδιοτηλεοπτικού φορέα Rai, κυρίως λόγω της ίδιας χρωματικής παλέτας. Με την επικείμενη αλλαγή, αφαιρέθηκε από το λογότυπο του αθλητικού καναλιού το HD, μετατρέποντάς το στην ΕΡΤ Sports.
**12-15 Οκτωβρίου: Ξεκίνησε η καθημερινή σειρά «Χαιρέτα μου τον Πλάτανο» και τρεις μέρες μετά (Πέμπτη 15 Οκτωβρίου) οι σειρές «Τα Καλύτερά μας Χρόνια» και «Η τούρτα της μαμάς», σηματοδοτώντας την επιστροφή της ΕΡΤ στην ελληνική μυθοπλασία.
**1 Δεκεμβρίου: Ξεκίνησε η εκπομπή και των τριών καναλιών της ΕΡΤ (ΕΡΤ1, ΕΡΤ2, ΕΡΤ3) σε HD ποιότητα, ενώ η ΕΡΤ Sports σταμάτησε να λειτουργεί ως τηλεοπτικό κανάλι και μεταδίδεται πλέον στην ψηφιακή πλατφόρμα του *ERTFLIX*.
***2021**
**21 Ιανουαρίου: Για πρώτη φορά στη Δημόσια Τηλεόραση, κατά τη διάρκεια της προβολής της σειράς Τα Καλύτερά μας Χρόνια, υπήρχε παράλληλη δυνατότητα επιλογής ελληνικών υποτίτλων για τα άτομα με προβλήματα ακοής. Η υπηρεσία αυτή σταδιακά επεκτάθηκε, έτσι ώστε το καλοκαίρι του 2021 οι υπόλοιπες σειρές της σεζόν 2020-2021 (Χαιρέτα μου τον Πλάτανο, Η τούρτα της μαμάς και Ζακέτα να πάρεις) να μεταδίδονται με παράλληλη δυνατότητα επιλογής ελληνικών υποτίτλων.
**22 Φεβρουαρίου: Αναβαθμίστηκε η διαδικτυακή πλατφόρμα www.ert.gr, ενώ εγκαινιάστηκε και το ειδησεογραφικό site www.ertnews.gr, το οποίο περιέχει αποκλειστικά όλες τις ειδήσεις από τη Δημόσια Τηλεόραση.
**10 Μαρτίου: Προβλήθηκε για πρώτη φορά το τραγούδι που θα εκπροσωπήσει την Ελλάδα στη Eurovision 2021, με τον τίτλο "Last Dance" και ερμηνεύτρια τη Στεφανία Λυμπερακάκη, αποκλειστικά από την πλατφόρμα ERTFLIX.
**15 Μαρτίου: Μετά από τέσσερα χρόνια, ο Γιάννης Πετρίδης επιστρέφει στο Πρώτο Πρόγραμμα.
**27 Μαρτίου: Ξεκίνησε η πρεμιέρα της σειράς «Ζακέτα να πάρεις», με αποτέλεσμα η σεζόν να βρίσκει την ΕΡΤ με 4 ελληνικές σειρές.
**Μάιος: Η ΕΡΤ φτάνει το 7% σε ποσοστό τηλεθέασης μετά από χρόνια και τα προγράμματά της ξεπερνάνε σε θέαση τα αντίστοιχα των μεγάλων ιδιωτικών τηλεοπτικών σταθμών OPEN και MEGA. Αυτό σηματοδοτεί την δυναμική επιστροφή της δημόσιας τηλεόρασης στον ανταγωνισμό του εγχώριου τηλεοπτικού τοπίου.
**27 Αυγούστου: Η ΕΡΑ 7 μετονομάστηκε σε Zeppelin, η οποία μεταδίδει ξένη μουσική. Ο σταθμός ξεκίνησε να εκπέμπει στα ερτζιανά των FM στους 106.7 από το κέντρο εκπομπής της Πάρνηθας όπου μέχρι πρότινος εξέπεμπε η ΕΡΤ Open και προγενέστερα το Ράδιο Φιλία.
***2022**
**2 Μαρτίου: Ξεκίνησε να μεταδίδεται το ΕΡΤ News, μέσω της πλατφόρμας του ERTFLIX και της ομότιτλης ιστοσελίδας στο www.ertnews.gr.
**3 Μαρτίου: Το ΕΡΤ News ξεκίνησε να εκπέμπει επίγεια ελεύθερα στον δεύτερο ψηφιακό πολυπλέκτη της ΕΡΤ, στη θέση της Deutsche Welle.
**16 Ιουνίου: Ξεκίνησε η λειτουργία της ραδιοφωνικής πλατφόρμας **[https://www.ertecho.gr/ ERT Echo]**, η οποία συγκεντρώνει το σύνολο των ραδιοφωνικών σταθμών της ΕΡΤ.
**24 Δεκεμβρίου: Ξεκίνησε την εκπομπή του ο τρίτος (και θεματικός του Τρίτου Προγράμματος) διαδικτυακός ραδιοφωνικός σταθμός, *Τρίτο Maestro*.
***2023**
**16 Απριλίου: Ξεκίνησε την εκπομπή του ο δεύτερος θεματικός του Δευτέρου Προγράμματος διαδικτυακός ραδιοφωνικός σταθμός, *Δεύτερο Παραδοσιακά*.

## Σημειώσεις
από βιβλιογραφικές πηγές:

από ειδησεογραφικές πηγές:

## Πηγές
*
*
*

## Παραπομπές

Κατηγορία:Ιστορία της ΕΡΤ
Κατηγορία:Ελληνική Ραδιοφωνία Τηλεόραση